CELEX: 32012R0327
Language: lt
Date: 2012-04-17 00:00:00
Title: 2012 m. balandžio 17 d. Komisijos įgyvendinimo reglamentas (ES) Nr. 327/2012, kuriuo iš dalies keičiamos Reglamento (ES) Nr. 1291/2009 nuostatos, susijusios su Slovakijos respondentinių valdų ekonominio dydžio ribomis ir skaičiumi

18.4.2012   
            
            
               LT
            
            
               Europos Sąjungos oficialusis leidinys
            
            
               L 106/13
            
         KOMISIJOS ĮGYVENDINIMO REGLAMENTAS (ES) Nr. 327/2012
   2012 m. balandžio 17 d.
   kuriuo iš dalies keičiamos Reglamento (ES) Nr. 1291/2009 nuostatos, susijusios su Slovakijos respondentinių valdų ekonominio dydžio ribomis ir skaičiumi
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1217/2009, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos bendrijoje (1), ypač į jo 5 straipsnio 4 dalį,
   kadangi:
   
               (1)
            
            
               2009 m. gruodžio 18 d. Komisijos reglamento (ES) Nr. 1291/2009 dėl respondentinių valdų atrankos žemės ūkio valdų pajamoms nustatyti (2) 2 straipsnyje nustatytos žemės ūkio valdų ekonominio dydžio ribos 2010 ir vėlesniais ataskaitiniais metais;
            
         
               (2)
            
            
               remiantis Slovakijoje tebevykstančiais struktūriniais pokyčiais ir atsižvelgiant į tai, kad daugiau žinoma apie ūkininkavimo struktūrą, buvo padaryta išvada, kad, siekiant į tyrimų sritį įtraukti labiausiai susijusią žemės ūkio veiklos dalį, reikalingi pakeitimai Slovakijos valdų atrankos plane; tuo tikslu Slovakijos žemės ūkio valdų ekonominio dydžio riba turėtų būti padidinta nuo 15 000 iki 25 000 EUR;
            
         
               (3)
            
            
               Reglamento (ES) Nr. 1291/2009 priede nustatytas Slovakijoje atrenkamų respondentinių valdų skaičius yra 523; siekiant garantuoti didesnį Slovakijos valdų imties reprezentatyvumą, Slovakijos respondentinių valdų skaičius turėtų būti padidintas 39 valdomis; galutinis tokių valdų skaičius turėtų būti 562;
            
         
               (4)
            
            
               Reglamentą (ES) Nr. 1291/2009 reiktų atitinkamai iš dalies pakeisti;
            
         
               (5)
            
            
               šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 1291/2009 iš dalies keičiamas taip:
   
               1)
            
            
               2 straipsnio įtrauka, susijusi su Slovakija, pakeičiama taip:
               „—   Slovakija: 25 000 EUR“;
            
         
               2)
            
            
               priedas iš dalies keičiamas pagal šio reglamento priedą.
            
         2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 ataskaitinių metų.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 17 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 328, 2009 12 15, p. 27.
   
      (2)  OL L 347, 2009 12 24, p. 14.
   
      PRIEDAS
      Slovakijai skirtas įrašas Reglamento (ES) Nr. 1291/2009 priede iš dalies keičiamas taip:
      
         
                     „810
                  
                  
                     SLOVAKIJA
                  
                  
                     562“